तमिलनाडु में सामने आए Coronavirus के 5928 नए मामले, 96 और लोगों ने दम तोड़ा
तमिलनाडु में मंगलवार को 96 और संक्रमितों की मौत के बाद मृतकों का आंकड़ा 7,418 हो गया है। वहीं 5,928 और लोगों में कोरोना वायरस का संक्रमण पाया गया, जिसके बाद राज्य में कोविड-19 महामारी के कुल मामले 4,33,969 लाख के पार पहुंच गए।
चेन्नई: तमिलनाडु में मंगलवार को 96 और संक्रमितों की मौत के बाद मृतकों का आंकड़ा 7,418 हो गया है। वहीं 5,928 और लोगों में कोरोना वायरस का संक्रमण पाया गया, जिसके बाद राज्य में कोविड-19 महामारी के कुल मामले 4,33,969 लाख के पार पहुंच गए। स्वास्थ्य विभाग के बुलेटिन में बताया गया है कि राज्य में संक्रमण का इलाज करा रहे मरीजों की संख्या 52,379 है जबकि 6,031 रोगियों को अस्पताल से छुट्टी देने के बाद संक्रमण को मात देने वाले लोगों की संख्या 3,74,172 हो गई है। बुलेटिन में बताया गया है कि चेन्नई में 1084 मामले आए हैं। शहर में कुल मामले 1,36,697 हैं और 2,770 लोगों की मौत हुई है। राज्य में पिछले 24 घंटों में कुल 96 मरीजों की मौत हो गई जिनमें से 92 मरीज अन्य बीमारियों से भी ग्रसित थे जबकि चार मरीजों को कोई अन्य बीमारी नहीं थी। इस बीच कोविड-19 से ठीक हो चुके अग्निशमन सेवाओं के 29 कर्मियों ने राजीव गांधी सरकारी अस्पताल में प्लाज्मा का दान किया। 